**APSTIPRINĀTS**

ar Nodarbinātības valsts aģentūras

Iepirkuma komisijas sēdes

2017. gada 30. maija

protokolu Nr.3

Iepirkums Publisko iepirkumu likuma 9. panta kārtībā

“Interaktīvā e-apmācības moduļa izstrādes iegāde”

ESF projekta “Atbalsts bezdarbnieku izglītībai” Nr.7.1.1.0/15/I/001 ietvaros

**NOLIKUMS**

Iepirkuma identifikācijas numurs: NVA 2017/6\_ESF

Rīga

2017

**I. VISPĀRĪGĀ INFORMĀCIJA**

1. **Iepirkuma identifikācijas numurs**

NVA 2017/6\_ESF

1. **Pasūtītājs**

Nodarbinātības valsts aģentūra

Adrese: K.Valdemāra ielā 38 k – 1, Rīgā, LV – 1010

1. **Pasūtītāja kontaktpersona un informācijas apmaiņa**

ES fondu projektu departamenta

ESF projekta “Atbalsts bezdarbnieku izglītībai”

vecākā eksperte Agnese Grundule

e-pasts: Agnese.Grundule@nva.gov.lv

Informācijas apmaiņa starp Nodarbinātības valsts aģentūru (turpmāk – Pasūtītājs) un pakalpojuma sniedzēju (turpmāk – Pretendents) notiek rakstveidā pa pastu vai elektroniski, izmantojot kontaktpersonas elektronisko pasta adresi. Kontaktpersona iepirkuma laikā sniedz tikai organizatorisku informāciju.

1. **Iepirkuma priekšmets un finansēšanas avots**
	1. e-apmācību programmas “*Mana nauda šodien un rīt. Finanšu pratība.*” izstrāde, ievietošana e-pakalpojuma darbības modulī (turpmāk – e-apmācību modulis) un nepieciešamo savietojamību nodrošināšana ar Pasūtītāja īpašumā esošo sistēmu BURVIS.
	2. CPV kods – 80521000-2 (Mācību programmas izstrādes pakalpojumi).
	3. Paredzamā maksimālā līgumcena EUR 30 340.00(bez PVN).
	4. Iepirkuma priekšmets tiks finansēts no ESF projekta “Atbalsts bezdarbnieku izglītībai” (projekta identifikācijas Nr.7.1.1.0/15/I/001) finansējuma.
2. **Līguma izpildes laiks un vieta**

5.1. Līguma izpildes laiks – 12 mēneši no abpusēji parakstīta pieņemšanas-nodošanas akta.

5.2. Līguma izpildes vieta ir K.Valdemāra iela 38 k-1, Rīga.

1. **Iespējas iepazīties ar nolikumu**
	1. Pretendents ar nolikumu un tā pielikumiem var iepazīties Pasūtītāja mājaslapā [www.nva.gov.lv](http://www.nva.gov.lv), sadaļā – Iepirkumi. Jautājumu un nolikuma grozījumu gadījumā norādītajā adresē iepirkuma komisija aktualizēs nepieciešamo informāciju.
	2. Ar nolikumu un tā pielikumiem (drukātā formātā) var iepazīties Pasūtītāja telpās: Eksporta ielā 6, Rīgā, LV - 1010, 17.kab. (2.stāvs), Pasūtītāja darba laikā: katru darba dienu no 8:30 līdz 17:00, pārtraukums 12:00 līdz 12:30, iepriekš piesakoties pie nolikumā norādītās kontaktpersonas.
	3. Pretendents ir tiesīgs pieprasīt Pasūtītājam izsniegt iepirkuma dokumentus drukātā veidā vienā eksemplārā. Pasūtītājam ir pienākums pieprasītos iepirkuma procedūras dokumentus izsniegt triju darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājuma iesniegšanas termiņa.
	4. Pasūtītājs sniegs atbildes uz ieinteresēto Pretendentu uzdotajiem jautājumiem un papildu informāciju par iepirkuma dokumentācijā iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi. Ja Pretendents ir laikus pieprasījis papildu informāciju par nolikumā iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Atbildes uz Pretendenta uzdotajiem jautājumiem tiks ievietotas Pasūtītāja mājaslapā www.nva.gov.lv sadaļā – Iepirkumi, kā arī nosūtītas uz Pretendenta norādīto elektronisko adresi.
	5. Pretendents uzņemas atbildību sekot līdzi iepirkuma komisijas sniegtajām atbildēm uz Pretendentu jautājumiem, kas tiks publicētas Pasūtītāja mājaslapā pie attiecīgā iepirkuma nolikuma.
2. **Piedāvājuma iesniegšanas termiņš, vieta, laiks un kārtība**
	1. Piedāvājuma iesniegšanas termiņš: Pretendents piedāvājumu var iesniegt ne vēlāk, kā līdz **2017. gada 15. jūnijam plkst.14:00**.
	2. Piedāvājuma iesniegšanas vieta: K.Valdemāra ielā 38 k-1, Rīgā, LV-1010, piedāvājumu ievietojot 1.stāva foajē novietotajā  pasta kastē, Pasūtītāja darba laikā: katru darba dienu no 8:30 līdz 17:00 vai nosūtot pa pastu ierakstītā sūtījumā. Nosūtot piedāvājumu pa pastu, Pretendents uzņemas atbildību par piedāvājuma saņemšanu līdz nolikumā norādītajam termiņam nolikumā norādītajā vietā. Piedāvājumi pēc nolikumā norādītā iesniegšanas termiņa netiks pieņemti, kā arī pa pastu saņemtie piedāvājumi netiks atvērti un tiks nosūtīti atpakaļ Pretendentam.

**II. Prasības attiecībā uz piedāvājuma noformējumu un iesniegšanu**

1. Piedāvājums jāsagatavo un jāiesniedz atbilstoši iepirkuma nolikumā izvirzītajām prasībām.
2. Pretendentam jāiesniedz viens piedāvājuma oriģināls, un viena piedāvājuma kopija (papīra formātā). Uz piedāvājuma oriģināla attiecīgi norāda atzīmi “ORIĢINĀLS” un uz kopijas attiecīgi norāda atzīmi “KOPIJA”. Ja piedāvājuma kopija atšķirsies no piedāvājuma oriģināla, iepirkuma komisija ņems vērā piedāvājuma oriģinālu.
3. Pasūtītāja Piedāvājums jāiesniedz aizlīmētā iepakojumā, uz kura jānorāda:
	1. Pasūtītāja nosaukums un juridiskā adrese;
	2. Pretendenta nosaukums un juridiskā adrese;
	3. atzīme “Piedāvājums iepirkumam “Interaktīvā e-apmācības moduļa izstrādes iegāde” (iepirkuma identifikācijas numurs – NVA 2017/6\_ESF). Neatvērt līdz piedāvājuma atvēršanas sanāksmei”.
4. Piedāvājumā ietvertajiem dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, labojumiem vai dzēsumiem.
5. Piedāvājums jāsagatavo latviešu valodā. Ja kāds dokuments vai citi piedāvājumā iekļautie informācijas materiāli ir svešvalodā, tam jāpievieno tulkojums latviešu valodā, kas ir noformēts atbilstoši normatīvo aktu prasībām.
6. Pretendenta piedāvājuma dokumentus paraksta Pretendenta pārstāvēt tiesīga vai Pretendenta pilnvarota persona. Personas, kuras paraksta piedāvājumu, paraksta tiesībām ir jābūt nostiprinātām atbilstoši normatīvajos tiesību aktos noteiktajam regulējumam. Ja piedāvājumā iekļauto dokumentāciju paraksta Pretendenta pilnvarota persona, piedāvājumam pievieno attiecīgu paraksta tiesīgās personas izdotu pilnvaru vai normatīvajos tiesību aktos noteiktā kārtībā apliecinātu pilnvarojuma kopiju. Piedāvājumā iekļauto dokumentu kopiju apliecinājumu ar parakstu apstiprina Pretendenta paraksta tiesīgā persona vai tās pilnvarota persona.
7. Piedāvājums Pretendentam jānoformē un jāiesniedz vienā iesietā sējumā. Sējumā dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu. Uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, uz kuras jānorāda cauršūto lapu skaits, ko ar savu parakstu un Pretendenta zīmoga (spiedoga) (ja tāds ir) nospiedumu apliecina Pretendenta pārstāvis.
8. Pretendents ir tiesīgs atsaukt iesniegto piedāvājumu, rakstveidā par to paziņojot Pasūtītājam. Piedāvājuma atsaukšana nav grozāma, un tā izbeidz turpmāku Pretendenta līdzdalību šajā iepirkumā.
9. Pirms nolikumā noteiktā piedāvājuma iesniegšanas termiņa beigām, Pretendents ir tiesīgs grozīt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši nolikuma prasībām) un uz tā jābūt norādei, ka tie ir sākotnējā piedāvājuma grozījumi.
10. Pēc piedāvājumu iesniegšanas termiņa beigām Pretendents nevar savu piedāvājumu grozīt.
11. Pretendents, no saviem līdzekļiem, sedz visas izmaksas, kas saistītas ar viņa piedāvājuma sagatavošanu un iesniegšanu Pasūtītājam.

**III. Nosacījumi Pretendenta dalībai IEPIRKumā un Pretendenta atlases dokumenti**

1. Pretendents ir reģistrēts normatīvajos aktos noteiktajā kārtībā.
2. Pretendents iepriekšējo trīs gadu laikā (no 2014. gada maija līdz piedāvājumu iesniegšanas termiņa beigām) ir ieguvis šādu pieredzi:
	1. sniedzis vismaz trīs pēc satura un apjoma līdzvērtīgus elektronisko apmācību moduļu izveides pakalpojumus (pieredze interaktīvu lietotāju apmācību rīku izgatavošanā informācijas sistēmām, kurām ir ne mazāk kā 75 mācību ekrānformas ar orientējošo mācību moduļa apguves ilgumu ne mazāk kā 5 akadēmiskās stundas);
	2. veikta vismaz vienas informācijas sistēmas integrācijas izstrāde un ieviešana, t.sk. informācijas sistēmas integrācija ar vismaz vienu valsts informācijas sistēmu (VIS sarakstu skat. <https://www.visr.eps.gov.lv/visr/>).
3. Pretendentam iepirkuma priekšmeta realizēšanai ir pieejams personāls ar šādu kvalifikāciju:
	1. prasības e-apmācības saturiskās izstrādes kvalificētajam speciālistam:
		1. augstākā izglītība finanšu vadībā;
		2. pedagoģiskā darba pieredze mācību satura un metodisko materiālu izstrādē;
		3. iegūta profesionālā pieredze vismaz vienas e-apmācības programmas materiālu izstrādē;
		4. prasme darboties digitālā vidē.
	2. prasības e-apmācību tehniskās izstrādes kvalificētajam speciālistam:
		1. pieredze vismaz vienas informācijas sistēmas integrācijā ar vismaz vienu valsts informācijas sistēmu;
		2. pieredze interaktīvu apmācības rīku izstrādē, kuros ietverti audio un video materiāli;
		3. augstākā izglītība informācijas tehnoloģiju jomā.
4. Lai novērtētu Pretendenta atbilstību paredzamā iepirkuma līguma izpildes prasībām, **Pretendentam jāiesniedz šādi dokumenti**:
	1. pieteikums par piedalīšanos iepirkumā (2.pielikums);
	2. pakalpojuma sniegšanā piesaistīto kvalificēto speciālistu izglītību apliecinošo dokumentu kopijas katram nolikuma apakšpunktā 21.1. un 21.2. norādītajam kvalificētajam speciālistam un pašrocīgi parakstītu pieredzes aprakstu (turpmāk – CV). CV informācija ir jāiesniedz tādā apjomā, lai konstatētu Pretendenta atbilstību nolikuma 21. punktā noteiktajām prasībām (3.pielikums);
	3. finanšu piedāvājums (4.pielikums);
	4. Pretendenta pieredzes apraksts, kas apliecina atbilstību nolikuma 20. punkta prasībām (5.pielikums);
	5. trīs pozitīvas atsauksmes no Pasūtītājiem, kas pierāda Pretendenta pieredzi, atbilstoši nolikuma 20.punktā noteiktajai prasībai. Atsauksmē jābūt ietvertai visai nepieciešamajai informācijai, lai Pasūtītājs varētu izvērtēt Pretendenta atbilstību attiecīgajai nolikuma prasībai, kā arī norādītajai pakalpojuma Pasūtītāja kontaktpersonai un kontaktinformācijai.
5. Pretendents ir atbildīgs par sniegto ziņu patiesumu. Iepirkuma komisija ir tiesīga pārbaudīt Pretendenta sniegto ziņu patiesumu. Ja iepirkuma komisija, pārbaudot Pretendenta jebkuras sniegtās ziņas, konstatēs, ka tās neatbilst patiesībai, Pretendents no tālākas līdzdalības iepirkumā tiks izslēgts.

**IV. Finanšu piedāvājums**

1. Finanšu piedāvājums jāsagatavo atbilstoši nolikuma 4.pielikuma veidlapas paraugam.
2. Pretendents drīkst iesniegt tikai vienu finanšu piedāvājuma variantu.
3. Finanšu piedāvājumā cena jānorāda EUR bez PVN ar divām zīmēm aiz komata.
4. Cenā tiek iekļauti visi ar pakalpojuma sniegšanu un līguma izpildi saistītie izdevumi t.sk., administratīvās izmaksas, nodokļi un nodevas, kā arī pārējās izmaksas, izņemot PVN. Papildu izmaksas līguma darbības laikā netiks pieļautas.

**V. Piedāvājumu vērtēšana**

1. Tiks salīdzināti un vērtēti tikai tie piedāvājumi, kas iesniegti atbilstoši iepirkuma nolikumā izvirzītajām prasībām un noteiktajā termiņā.
2. Piedāvājumu vērtēšana notiks šādā secībā:
	1. iepirkuma komisija vērtēs Pretendenta piedāvājuma noformējuma atbilstību nolikuma II nodaļas prasībām.Ja iepirkuma komisija vērtēšanas procesā konstatēs piedāvājuma neatbilstību noformējuma prasībām, kuras var ietekmēt turpmāko lēmumu pieņemšanu attiecībā uz Pretendentu, komisija ir tiesīga Pretendenta piedāvājumu noraidīt;
	2. iepirkuma komisija vērtēs, vai Pretendents atbilst nolikuma III nodaļā noteiktajām atlases prasībām. Ja Pretendents nav, iesniedzis visus, nolikuma 22.punktā pieprasītos dokumentus, vai iesniegtā informācija neapliecina Pretendenta atbilstību nolikuma 19., 20. un 21. punktā noteiktajām prasībām, Pretendenta piedāvājums tiks noraidīts.
3. Vērtējot finanšu piedāvājumu, iepirkuma komisija pārbaudīs vai piedāvājumā nav aritmētisko kļūdu. Ja iepirkuma komisija konstatēs aritmētiskās kļūdas, tā veiks pārrēķinu un turpmākajā vērtēšanas procesā ņems vērā labojumus. Par aritmētisko kļūdu labojumiem Pasūtītājs informēs Pretendentu.
4. Par saimnieciski visizdevīgāko tiks atzīts piedāvājums ar viszemāko cenu (nolikuma 4. pielikumā “Finanšu piedāvājums” norādītā kopējā zemākā cena bez PVN).
5. Iepirkuma komisija veiks Publiskā iepirkuma likuma 9. panta astotajā daļā noteikto Pretendentu izslēgšanas nosacījumu pārbaudi, ievērojot Publiskā iepirkuma likuma 9. panta devītajā, desmitajā, vienpadsmitajā un divpadsmitajā daļā noteikto kārtību, pārbaudīs tikai attiecībā uz Pretendentu, kuram būtu piešķiramas līguma slēgšanas tiesības.
6. Iepirkuma komisija ar lēmumu par uzvarētāju iepirkumā atzīs Pretendentu, kurš izraudzīts atbilstoši nolikumā noteiktajām prasībām un kritērijiem un nav izslēdzams no dalības iepirkumā saskaņā ar Publisko iepirkumu likuma 9. panta astoto daļu.
7. Lēmumu par iepirkuma rezultātiem iepirkuma komisija Pretendentiem paziņo rakstiski 3 (trīs) darba dienu laikā no lēmuma pieņemšanas dienas.
8. Ja iesniegti iepirkuma nolikumā noteiktajām prasībām neatbilstoši piedāvājumi vai iepirkumā vispār netiks iesniegti piedāvājumi, iepirkuma komisija pieņems lēmumu izbeigt iepirkumu bez rezultāta. Šādā gadījumā Pasūtītājs triju darbdienu laikā pēc tam, kad pieņemts lēmums izbeigt iepirkumu bez rezultāta, sagatavos un publicēs publikāciju vadības sistēmā informāciju par iepirkuma izbeigšanu bez rezultāta, norādot lēmuma pieņemšanas datumu un pamatojumu, kā arī savā Pasūtītāja profilā nodrošinās brīvu un tiešu elektronisku piekļuvi šim lēmumam.

**VI. GALVENIE LĪGUMISKIE NOSACĪJUMI**

1. Iepirkuma līgums tiks slēgts, pamatojoties uz iepirkuma nolikumu, tehnisko specifikāciju un Pretendenta piedāvājumu. Ar Pretendentu, kuram tiks piešķirtas līgumslēgšanas tiesības, tiks slēgts iepirkuma līgums, iekļaujot ESF projekta „Atbalsts bezdarbnieku izglītībai” (projekta identifikācijas Nr.7.1.1.0/15/I/001) finansējumu.
2. Par pakalpojuma nesniegšanu līgumā noteiktajos termiņos Pretendents maksā Pasūtītājam līgumsodu par katru kavētu darba dienu 0,1% no kopējās līguma summas.
3. Norēķins ar Pretendentu tiek veikts ar pārskaitījumu līgumā norādītajā Pretendenta bankas kontā 20 darba dienu laikā pēc Pretendenta rēķina saņemšanas. Rēķinu Pretendents sagatavo un iesniedz pēc darbu pieņemšanas - nodošanas akta abpusējas parakstīšanas. Rēķinu iesniedz par tādu darbu apjomu kāds norādīts abpusēji parakstītajā darbu pieņemšanas-nodošanas aktā.
4. Grozījumus iepirkuma līgumā var izdarīt tikai, ievērojot Publisko iepirkumu likuma 61. pantu.
5. Pretendents piecu darba dienu laikā pēc līguma noslēgšanas sagatavo un iesniedz sākotnējo darbu izpildes grafiku saskaņā ar tehniskā specifikācijā noteikto. Pasūtītājs saņemto darbu izpildes grafiku izskata un saskaņo piecu darba dienu laikā (sūtot informāciju (t.sk., par precizējumiem, ja tādi nepieciešami) uz Pretendenta līgumā norādīto e-pasta adresi). Gadījumā, ja nepieciešami precizējumi, Pretendents tos veic divu darba dienu laikā no Pasūtītāja norāžu saņemšanas e-pastā un atkārtoti e-pastā nosūta Pasūtītājam darbu izpildes grafiku.
6. Pretendentam ir jāveic e-apmācību moduļa un e-vides programmatūras izstrāde/piegāde un ieviešana atbilstoši saskaņotajai sistēmas prasību specifikācijai un citai saistošajai dokumentācijai. Pretendentam visi nodevumi jāpiegādā elektroniskā formā.
7. Izmaiņas, kas tiks veiktas pēc Pretendenta ierosinājuma izstrādes procesa ietvaros, kas precizē prasību formulējumus, vai kas izmaina (optimizē) prasību realizāciju, nemainot sagaidāmo rezultātu, netiks uzskatītas par izmaiņām līguma izpratnē.
8. Pretendentam jānodrošina viena gada garantija izstrādātajam e-apmācību modulim un e-apmācību moduļu darbināšanas e-videi (ja Pretendents neizmanto Pasūtītāja e-vidi), kuras darbības laikā operatīvi ir jānovērš visas reģistrētās kļūdas. Kļūdu pieteikšanas kārtība saskaņā ar nolikuma 6.pielikumu.
9. Pasūtītājam ir tiesības izskatīt un lemt jautājumu par līguma izbeigšanu ar Pretendentu par lēmumu rakstveidā paziņojot piecas darba dienas iepriekš, ja ir iestājies kāds no Ministru kabineta 2016. gada 20. septembra instrukcijas Nr.3 “Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs” 165.punktā minētos gadījumos.
10. Ja Latvijas Republikas normatīvo aktu grozījumi paredzēs tādas normatīvo aktu pārmaiņas, kuras liks Pusēm mainīt līguma noteikumus un nosacījumus, tādējādi būtiski mainot Pušu ekonomiskos un komerciālos mērķus, un, ja Puses nespēs 10 darba dienu laikā pēc šādu apstākļu rašanās panākt vienošanos par šo pārmaiņu nosacījumiem, Pusēm ir tiesības lauzt līgumu, lēmumu paziņojot rakstveidā.

**VII. PIELIKUMI**

|  |  |
| --- | --- |
| 1.pielikums | “Tehniskā specifikācija”; |
| 2.pielikums | “Pieteikums par piedalīšanos iepirkumā”; |
| 3.pielikums | “Pakalpojuma sniegšanā piesaistīto kvalificēto speciālistu izglītības un darba pieredzes apraksts (CV)”; |
| 4.pielikums | “Finanšu piedāvājums”; |
| 5.pielikums | “Pretendenta pieredzes apraksts”; |
| 6.pielikums  | “Problēmu pieteikšana garantijas periodā”. |